Projektas

VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2005 m. kovo 1 d. įsakymo Nr. B1-146 „DĖL valstybinės veterinarinės kontrolės SUBJeKTŲ, išskyrus maisto tvarkymo subjektus, veterinarinio patvirtinimo ir Įregistravimo TVARKOS APRAŠO patvirtinimo“ PAKEITIMO

20 m. d. Nr.

Vilnius

Vadovaudamasis Lietuvos Respublikos veterinarijos įstatymo 6 straipsnio 3 dalimi,

1. P a k e i č i u Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašą, patvirtintą Valstybinės maisto ir veterinarijos tarnybos direktoriaus 2005 m. kovo 1 d. įsakymu Nr. B1-146 „Dėl Valstybinės veterinarinės kontrolės subjektų, išskyrus maisto tvarkymo subjektus, veterinarinio patvirtinimo ir įregistravimo tvarkos aprašo patvirtinimo”:

1.1. pakeičiu 41 punktą ir jį išdėstau taip:

41. Teritorinė VMVT ūkio subjektams Apraše nurodytą informaciją pateikia ūkio subjekto pageidaujamu būdu, nurodytu atitinkamame prašyme, tiesiogiai arba per kontaktinį centrą. Jeigu Prašymas dėl veterinarinio patvirtinimo ar dėl ūkio subjekto įregistravimo pateikiamas per Integralią maisto ir veterinarijos informacinę sistemą, ūkio subjektas apie veterinarinio patvirtinimo ar registracijos numerio suteikimą, veterinarinio patvirtinimo sustabdymą, veterinarinio patvirtinimo sustabdymo panaikinamą, veterinarinio patvirtinimo ar registracijos numerio panaikinamą, ūkio subjekto veiklos ar duomenų pakeitimus taip pat informuojamas per šią sistemą.“;

1.2. pakeičiu 45 punktą ir jį išdėstau taip:

„45. Teritorinė VMVT, priėmusi sprendimą dėl veterinarinio patvirtinimo, veterinarinio patvirtinimo sustabdymo, veterinarinio patvirtinimo sustabdymo panaikinimo, veterinarinio pavirtinimo panaikinimo, laikinojo veterinarinio patvirtinimo, registracijos numerio suteikimo ar panaikinimo, ne vėliau kaip per 3 darbo dienas nuo atitinkamo sprendimo priėmimo ūkio subjekto duomenis suveda į Aprašo 46 punkte nurodytą Valstybinės veterinarinės kontrolės subjektų, išskyrus maisto tvarkymo subjektus, sąrašą.“;

1.3. pakeičiu 46 punktą ir jį išdėstau taip:

„46. Valstybinės veterinarinės kontrolės subjektų, išskyrus maisto tvarkymo subjektus, sąrašas skelbiamas Valstybinės maisto ir veterinarijos tarnybos interneto svetainėje. Jame nurodyti ūkio subjektų duomenys automatiškai perduodami į Licencijų informacinę sistemą.“;

1.4. papildau 1 priedo 2 punktą nauja 39 pastraipa:

„48 – gyvūnų augintinių viešbutis;“;

1.5. buvusias 1 priedo 2 punkto 39–70 pastraipas laikau atitinkamai 40–71 pastraipomis;

1.6. pripažįstu netekusia galios 1 priedo 2 punkto 11 pastraipą;

1.7. buvusias 1 priedo 2 punkto 12–25 pastraipas laikau 11–24 pastraipomis;

1.8. papildau 3 priedą 302 punktu:

„302. Valstybinės maisto ir veterinarijos tarnybos direktoriaus 2016 m. birželio 10 d. įsakymas Nr. B1-445 „Dėl Veterinarijos reikalavimų gyvūnų augintinių viešbučiams patvirtinimo“.“

2. N u s t a t a u, kad šio įsakymo 1.4–1.7 papunkčiai įsigalioja nuo 2016 m. lapkričio 1 d.

Direktorius